[BREAKING] ราคาหุ้น TRUE +12% DTAC +10% หลังประกาศ ควบรวมกิจการ
[BREAKING] ราคาหุ้น TRUE +12% DTAC +10% หลังประกาศ ควบรวมกิจการ 
22 พ.ย. 2564

[BREAKING] ราคาหุ้น TRUE +12% DTAC +10% หลังประกาศ ควบรวมกิจการ
เมื่อไม่กี่ชั่วโมงมานี้ TRUE และ DTAC ได้รายงานต่อตลาดหลักทรัพย์พร้อมกันว่า กำลังศึกษาความเป็นไปได้ในการควบรวมบริษัท
โดยที่ประชุมคณะกรรมการบริษัท และที่ประชุมผู้ถือหุ้นของทั้ง 2 บริษัท ได้มีมติอนุมัติการควบบริษัท
ซึ่งดีลนี้จะไม่ได้มีใครซื้อใคร ตามที่เป็นข่าวก่อนหน้า แต่จะเป็นการควบรวมกิจการ (A+B ได้ C) และจะเป็นการจัดสรรหุ้นในบริษัทใหม่ให้แก่ทั้ง 2 บริษัท
เรียกได้ว่า เป็นอีกดีลใหญ่ที่น่าจับตามองเป็นอย่างมาก เพราะ TRUE และ DTAC ต่างเป็นผู้ให้บริการเครือข่ายมือถือรายใหญ่อันดับ 2 และ 3 ของประเทศ
ที่น่าสนใจคือ การควบรวมในครั้งนี้จะมีบริษัท ซิทริน โกลบอล จํากัด ซึ่งเป็นบริษัทร่วมทุน ระหว่าง บริษัท เจริญโภคภัณฑ์โฮลดิ้ง จํากัด ซึ่งเป็น ผู้ถือหุ้นของ TRUE และ Telenor Asia ซึ่งเป็นผู้ถือหุ้นของ DTAC
โดยบริษัท ซิทริน โกลบอล จํากัด จะเสนอซื้อหลักทรัพย์ทั้งหมดของ TRUE และ DTAC
โดยจะซื้อ TRUE ราคาหุ้นละ 5.09 บาท สูงกว่าราคาปิดในวันศุกร์ที่ผ่านมา 17.8%
ซื้อ DTAC ราคาหุ้นละ 47.76 บาท สูงกว่าราคาปิดในวันศุกร์ที่ผ่านมา 15.8%
จากเรื่องทั้งหมดนี้ ทำให้หลังเปิดตลาด ราคาของหุ้นทั้ง 2 ตัว ก็ปรับตัวขึ้นทันที
TRUE ราคา 4.84 บาท +12%
DTAC ราคา 45.75 บาท +10%
- อ่านบทความวิเคราะห์เพิ่มเติม TRUE และ DTAC ประกาศควบรวมกิจการ ได้ที่